Valstybinės geležinkelio inspekcijos

Prie Susisiekimo ministerijos viršininkO

ĮSAKYMAS

DĖL GELEŽINKELIŲ TRANSPORTO VALSTYBINĖS PRIEŽIŪROS INFORMACINĖS SISTEMOS NUOSTATŲ PATVIRTINIMO

2011 m. vasario 17 d. Nr. V-57

Vilnius

Vadovaudamasis Valstybės informacinių sistemų steigimo ir įteisinimo taisyklių, patvirtintų Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061), 3 punktu,

tvirtinu Geležinkelių transporto valstybinės priežiūros informacinės sistemos nuostatus (pridedama).

Viršininkas	Stasys Pieslikas

SUDERINTA

Informacinės visuomenės plėtros komiteto

prie Susisiekimo ministerijos

2011 m. sausio 6 d. raštu Nr. (13)S-14

PATVIRTINTA

Valstybinės geležinkelio inspekcijos prie

Susisiekimo ministerijos viršininko

2011 m. vasario 17 d. įsakymu Nr. V-57

GELEŽINKELIŲ TRANSPORTO VALSTYBINĖS PRIEŽIŪROS INFORMACINĖS SISTEMOS NUOSTATAI

I. BENDROSIOS NUOSTATOS

1. Geležinkelių transporto valstybinės priežiūros informacinės sistemos nuostatai (toliau – Nuostatai) reglamentuoja Geležinkelių transporto valstybinės priežiūros informacinės sistemos (toliau – VGI IS) tikslus, steigimo teisinį pagrindą, organizacinę, informacinę, funkcinę struktūrą, kaupiamų duomenų šaltinius, reikalavimus duomenų saugai, VGI IS steigimą, modernizavimą ir likvidavimą.

2. Nuostatuose vartojamos sąvokos:

2.1. Elektroninė paslauga – fiziniam ar juridiniam asmeniui teikiama Valstybinės geležinkelio inspekcijos prie Susisiekimo ministerijos (toliau – Inspekcija) administracinė paslauga, kurios inicijavimo ir rezultato gavimo veiksmai, skirti šiai paslaugai gauti, atliekami fizinio ar juridinio asmens buvimo vietoje, naudojant informacinių ir ryšių technologijų (toliau – IRT) priemones.

2.2. Leidimai – Inspekcijos išduodami dokumentai fiziniams ar juridiniams asmenims, patvirtinantys atitinkamus juridinius faktus, teikiant įstatymų nustatytą informaciją, vykdant administracinę procedūrą, tų dokumentų dublikatai ir priedai:

2.2.1. atestatas, suteikiantis teisę techniškai prižiūrėti ir remontuoti geležinkelių riedmenis;

2.2.2. licencija verstis geležinkelių transporto ūkine komercine veikla;

2.2.3. saugos sertifikato A dalis;

2.2.4. saugos sertifikato B dalis;

2.2.5. įgaliojimas eismo saugos srityje A dalis;

2.2.6. įgaliojimas eismo saugos srityje B dalis;

2.2.7. leidimas pradėti naudoti Lietuvos Respublikoje geležinkelių riedmenis;

2.2.8. leidimas pradėti naudoti Lietuvos Respublikoje transeuropinės geležinkelių sistemos struktūrinius posistemius;

2.2.9. leidimas mokymo įstaigoms mokyti asmenis, susijusius su pavojingų krovinių vežimu geležinkelių transportu;

2.2.10. psichologų, atliekančių profesinį psichologinį asmenų, pageidaujančių gauti traukinio mašinistų pažymėjimą, vertinimą, pažymėjimas;

2.2.11. atestatas, suteikiantis teisę sudaryti krovinių krovimo į geležinkelių riedmenis ir įtvirtinimo juose schemas;

2.2.12. traukinio mašinistų egzaminuotojų pripažinimo pažymėjimas.

2.3. Paslaugos gavėjas – fizinis ar juridinis asmuo, kuris naudoja VGI IS siekiant gauti Inspekcijos teikiamą administracinę paslaugą;

2.4. Naudotojai – Valstybinės geležinkelio inspekcijos valstybės tarnautojai arba darbuotojai, dirbantys pagal darbo sutartis, kuriems suteikta teisė naudotis VGI IS ištekliais numatytoms funkcijoms vykdyti.

2.5. VAIISIS – Viešojo administravimo informacinių sistemų interoperabilumo sistema.

3. Nuostatai parengti vadovaujantis Valstybės informacinių sistemų steigimo ir įteisinimo taisyklėmis, patvirtintomis Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061).

II. VGI IS STEIGIMO IR TVARKYMO PAGRINDAS

4. VGI IS steigimo pagrindą sudaro:

4.1. Lietuvos Respublikos geležinkelių transporto kodeksas (Žin., 2004, Nr. 72-2489; 2006, Nr. 72-2672);

4.2. Lietuvos Respublikos geležinkelių transporto eismo saugos įstatymas (Žin., 2004, Nr. 4-27; 2010, Nr. 12-557);

4.3. Keleivių, bagažo ir krovinių vežimo geležinkelių transportu licencijavimo taisyklės, patvirtintos Lietuvos Respublikos Vyriausybės 2003 m. birželio 17 d. nutarimu Nr. 783 (Žin., 2003, Nr. 59-2677; 2006, Nr. 136-5173);

4.4. Pavojingų krovinių vežimo automobilių, geležinkelių, vidaus vandenų transportu saugos specialistų mokymo ir egzaminavimo tvarka, patvirtinta Lietuvos Respublikos susisiekimo ministro 2002 m. birželio 4 d. įsakymu Nr. 3-274 (Žin., 2002, Nr. 58-2369);

4.5. Geležinkelių įmonių (vežėjų) ir geležinkelių infrastruktūros valdytojų saugos sertifikavimo taisyklės, patvirtintos Lietuvos Respublikos susisiekimo ministro 2003 m. sausio 23 d. įsakymu Nr. 3-37 (Žin., 2003, Nr. 13-520; 2005, Nr. 58-2036; 2006, Nr. 107-4074; 2007, Nr. .98-3987; 2009, Nr. 106-4439);

4.6. Įmonių, atliekančių geležinkelių riedmenų techninę priežiūrą ir remontą, atestavimo taisyklės, patvirtintos Lietuvos Respublikos susisiekimo ministro 2004 m. liepos 29 d. įsakymu Nr. 3-398 (Žin., 2004, Nr. 122-4476; 2006, Nr. 137-5249);

4.7. Leidimų pradėti naudoti Lietuvos Respublikoje transeuropinės geležinkelių sistemos struktūrinius posistemius ir geležinkelio riedmenis išdavimo taisyklės, patvirtintos Lietuvos Respublikos susisiekimo ministro 2006 m. gruodžio 22 d. įsakymu Nr. 3-507 (Žin., 2007, Nr. 1-39);

4.8. Techninio geležinkelių naudojimo nuostatai, patvirtinti Lietuvos Respublikos susisiekimo ministro 1996 m. rugsėjo 20 d. įsakymu Nr. 297 (Žin., 1996, Nr. 98-2251);

4.9. Transeuropinės geležinkelių sistemos sąveikos reikalavimų nustatymo ir taikymo taisyklės, patvirtintos Lietuvos Respublikos susisiekimo ministro 2004 m. gruodžio 23 d. įsakymu Nr. 3-586 (Žin., 2005, Nr. 6-165);

4.10. Mokymo pajėgumų teikimo geležinkelio įmonėms (vežėjams) taisyklės, patvirtintos Lietuvos Respublikos susisiekimo ministro 2006 m. birželio 12 d. įsakymu Nr. 3-237 (Žin., 2006, Nr. 70-2603);

4.11. Leidimų mokymo įstaigoms mokyti asmenis, susijusius su pavojingų krovinių vežimu automobilių, geležinkelių ir vidaus vandenų transportu, išdavimo tvarka, patvirtinta Lietuvos Respublikos susisiekimo ministro 2002 m. lapkričio 25 d. įsakymu Nr. 3-547 (Žin., 2002, Nr. 114-5105);

4.12. Mokytojų, mokančių asmenis, susijusius su pavojingų krovinių vežimu automobilių, geležinkelių ir vidaus vandenų transportu, atestavimo tvarka, patvirtinta Lietuvos Respublikos susisiekimo ministro 2003 m. sausio 21 d. įsakymu Nr. 3-32 (Žin., 2003, Nr. 10-384);

4.13. Pavojingų krovinių vežimo saugos specialisto skyrimo visose įmonėse, kurių veikla susijusi su pavojingų krovinių vežimu, tvarka, patvirtinta Lietuvos Respublikos susisiekimo ministro 2002 m. liepos 4 d. įsakymu Nr. 3-343 (Žin., 2002, Nr. 70-2949);

4.14. Specialieji pavojingų krovinių vežimo 1520 milimetrų pločio vėžės geležinkeliais Lietuvos Respublikos teritorijoje saugos užtikrinimo reikalavimai, patvirtinti Lietuvos Respublikos susisiekimo ministro 2005 m. gruodžio 1 d. įsakymu Nr. 3-547 (Žin., 2005, Nr. 147-5376);

4.15. Traukos riedmenų ridos nuo atlikto remonto iki kito remonto normos ir remonto periodiškumas bei riedmenų techninės priežiūros ir remonto sistema, patvirtinta Lietuvos Respublikos susisiekimo ministro 2008 m. balandžio 22 d. įsakymu Nr. 3-122 (Žin., 2008, Nr. 48-1796);

4.16. Lietuvos Respublikos susisiekimo ministro 2006 m. liepos 17 d. įsakymas Nr. 3-297 „Dėl reikalavimų geležinkelių transporto eismo saugos valdymo sistemoms patvirtinimo“ (Žin., 2006, Nr. 81-3231);

4.17. Lietuvos Respublikos susisiekimo ministro 2009 m. birželio 2 d. įsakymas Nr. 3-237 „Dėl įgaliojimų suteikimo Valstybinei geležinkelio inspekcijai prie Susisiekimo ministerijos“.

5. VGI IS steigiama vadovaujantis:

5.1. Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2008, Nr. 22-804, toliau – Asmens duomenų teisinės apsaugos įstatymas);

5.2. Lietuvos Respublikos elektroninio parašo įstatymu (Žin., 2000, Nr. 61-1827);

5.3. Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu (Žin., 2000, Nr. 10-236; 2005, Nr. 139-5008);

5.4. Lietuvos Respublikos Vyriausybės 2006 m. lapkričio 6 d. nutarimas Nr. 1097 „Dėl viešojo administravimo plėtros iki 2010 metų strategijos įgyvendinimo 2007–2010 metų priemonių plano patvirtinimo“ (Žin., 2006, Nr. 120-4568);

5.5. Valstybės informacinių sistemų steigimo ir įteisinimo taisyklėmis, patvirtintomis Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061);

5.6. Geležinkelių transporto eismo įvykių tyrimo ir jų padarinių likvidavimo nuostatais, patvirtintais Lietuvos Respublikos susisiekimo ministro 2003 m. vasario 20 d. įsakymu Nr. 3-79 (Žin., 2003, Nr. 26-1066; 2006, Nr. 107-4075; 2008, Nr. 38-1415; 2010, Nr. 71-3605);

5.7. Valstybinės geležinkelio inspekcijos prie Susisiekimo ministerijos nuostatai, patvirtinti Lietuvos Respublikos susisiekimo ministro 2006 m. gruodžio 27 d. įsakymu Nr. 3-509 (Žin., 2007, Nr. 1-40; 2010, Nr. 88-4686).

6. VGI IS tvarkoma vadovaujantis:

6.1. 2004 m. balandžio 29 d. Europos Parlamento ir Tarybos direktyva 2004/49/EB dėl saugos Bendrijos geležinkeliuose, iš dalies pakeičiančios Tarybos direktyvą 95/18/EB dėl geležinkelių įmonių licencijavimo bei Direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (Saugos geležinkeliuose direktyva) (OL 2004 L 220, p. 16);

6.2. Europos Parlamento ir Tarybos direktyva 2001/16/EB dėl transeuropinės paprastųjų geležinkelių sistemos sąveikos;

6.3. Europos parlamento ir Tarybos 2007 m. spalio 23 d. direktyva 2007/59/EB dėl traukinių mašinistų, valdančių lokomotyvus ir traukinius geležinkelių sistemoje ir Bendrijos teritorijoje, sertifikavimo (OL 2007, L 315, p. 51);

6.4. Europos Parlamento ir Tarybos direktyva 2008/57/EB dėl geležinkelių sistemos sąveikos Bendrijoje (OL 2008 L 191, p. 1);

6.5. Europos Komisijos reglamentas (EB) Nr. 653/2007 dėl Europos bendros saugos sertifikatų ir paraiškų dokumentų pagal Europos Parlamento ir Tarybos direktyvos 2004/49/EB 10 straipsnį formos naudojimo ir dėl saugos sertifikatų, išduodamų pagal Europos Parlamento ir Tarybos direktyvą 2001/14/EB, galiojimo (OL 2007 L 153, p. 9);

6.6. Europos Komisijos reglamentas (EB) Nr. 352/2009 dėl bendrojo saugos būdo (2009 m. balandžio 24 d.);

6.7. Europos Komisijos reglamentas (ES) Nr. 36/2010 dėl traukinio mašinisto pažymėjimų, papildomų sertifikatų, patvirtintų papildomų sertifikatų nuorašų ir prašymo išduoti traukinio mašinisto pažymėjimą formų Bendrijos modelių (2009 m. gruodžio 3 d.);

6.8. Europos Komisijos sprendimas 2010/409/ES: 2010 m. liepos 19 d., dėl Europos Parlamento ir Tarybos direktyvos 2004/49/EB 7 straipsnyje nurodytų bendrųjų saugos tikslų;

6.9. Administracinių teisės pažeidimų kodekso (Žin., 1985, Nr. 1-1) 111 straipsnio 4 dalimi, 112 straipsniu ir 136¹ straipsniu;

6.10. Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2008, Nr. 22-804, toliau – Asmens duomenų teisinės apsaugos įstatymas);

6.11. Lietuvos Respublikos elektroninio parašo įstatymu (Žin., 2000, Nr. 61-1827);

6.12. Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu (Žin., 2000, Nr. 10-236; 2005, Nr. 139-5008);

6.13. Geležinkelių transporto eismo saugos reikalavimai kitokio nei 1435 mm ir 1520 mm vėžės pločio geležinkeliuose, patvirtinti Lietuvos Respublikos susisiekimo ministro 2007 m. sausio 11 d. įsakymu Nr. 3-07 (Žin., 2007, Nr. 6-272);

6.14. Geležinkelių eismo taisyklės, patvirtintos Lietuvos Respublikos susisiekimo ministro 1999 m. gruodžio 30 d. įsakymu Nr. 452 (Žin., 2000, Nr. 2-47);

6.15. Geležinkelių signalizacijos taisyklės, patvirtintos Lietuvos Respublikos susisiekimo ministro 1997 m. gruodžio 30 d. įsakymu Nr. 483 (Žin., 2001, Nr. 93-3290);

6.16. Bendrieji eismo saugos rodikliai, patvirtinti Lietuvos Respublikos susisiekimo ministro 2006 m. birželio 12 d. įsakymu Nr. 3-238 (Žin., 2006, Nr. 70-2604);

6.17. Darbuotojų, kurių darbas susijęs su geležinkelių transporto eismu, žinių tikrinimo tvarkos aprašas, patvirtintas Valstybinės geležinkelio inspekcijos prie Susisiekimo ministerijos viršininko 2007 m. liepos 2 d. įsakymu Nr. V-56 (Žin., 2007, Nr. 74-2964);

6.18. Krovinių krovimo ir tvirtinimo vagonuose darbų vadovų egzaminavimo taisyklės, patvirtintos Valstybinės geležinkelio inspekcijos prie Susisiekimo ministerijos viršininko 2005 m. liepos 5 d. įsakymu Nr. V-34 (Žin., 2004, Nr. 172-6366);

6.19. Geležinkelių transporto licencijuojamos veiklos patikrinimų atlikimo, jų rezultatų įforminimo ir patvirtinimo taisyklės, patvirtintos Valstybinės geležinkelio inspekcijos prie Susisiekimo ministerijos viršininko 2007 m. vasario 13 d. įsakymu Nr. V-14 (Žin., 2007, Nr. 22-859).

7. VGI IS tikslas – sukurti ir įdiegti kokybišką, ekonomišką, Inspekcijai ir paslaugų gavėjui ergonomišką, patogią, patikimą, lengvai pasiekiamą, taupančią paslaugų gavėjų ir Inspekcijos darbuotojų laiką bei kitus resursus informacinę sistemą, padedančią Inspekcijai greičiau, efektyviau ir su mažesniais laiko ir kitais resursais teikti administracines paslaugas aukščiausiu įmanomu elektroninių paslaugų lygiu.

8. Asmens duomenų tvarkymo VGI IS tikslas – elektroninių paslaugų užsakymas, jų apskaita ir vykdymo kontrolė, bei asmenų, kuriems yra išduoti leidimai, identifikacija.

9. Pagrindinės VGI IS funkcijos ir teikiamos paslaugos:

9.1. teikti elektronines asmenų egzaminavimo ir pažymėjimų išdavimo paslaugas;

9.2. teikti elektronines leidimų, leidimų priedų išdavimo paslaugas;

9.3. teikti elektronines pranešimų apie geležinkelių transporto eismo įvykius pateikimo ir geležinkelių transporto eismo įvykių tyrimo paslaugas;

9.4. teikti elektronines kokybiškų ir aktualių statistinių duomenų bei kitos informacijos pateikimo paslaugas;

9.5. teikti įmonės elektroninės kortelės pateikimo paslaugas.

10. VGI IS laukiamas rezultatas:

10.1. optimizuotos administracinių paslaugų teikimo procedūros;

10.2. automatizuoti su administracinių paslaugų teikimu susiję Inspekcijos veiklos procesai;

10.3. sumažėjusios Inspekcijos administracinių paslaugų teikimo sąnaudos ir kiti resursai;

10.4. sumažėję paslaugų gavėjų kaštai Inspekcijos teikiamoms administracinėms paslaugoms gauti;

10.5. sutrumpėjęs Inspekcijos teikiamų administracinių paslaugų gavimo laikas;

10.6. pagerėjusi Inspekcijos teikiamų administracinių paslaugų kokybė;

10.7. sudarytos galimybės gauti Inspekcijos administracines paslaugas nuotoliniu būdu;

10.8. sukurtos priemonės realiu laiku vykdomam automatiniam duomenų apsikeitimui elektroninėje erdvėje tarp Inspekcijos, paslaugų gavėjų ir kitų institucijų, registrų bei informacinių sistemų;

10.9. padidėjęs statistinės informacijos patikimumas, prieinamumas ir kokybė bei užtikrinama galimybė lanksčiai ir greitai gauti reikiamų pjūvių ataskaitas;

10.10. sudarytos galimybės Inspekcijai vykdyti analitinę veiklą su informacinėje sistemoje sukauptais duomenimis.

III. VGI IS ORGANIZACINĖ STRUKTŪRA

11. VGI IS organizacinę struktūrą sudaro:

11.1. VGI IS valdytojas ir tvarkytojas;

11.2. VGI IS duomenų teikėjai:

11.2.1. valstybės įmonė „Registrų centras“ (iš Juridinių asmenų registro);

11.2.2. Gyventojų registro tarnyba prie Lietuvos Respublikos vidaus reikalų ministerijos (iš Lietuvos Respublikos gyventojų registro);

11.2.3. Lietuvos Respublikos vidaus reikalų ministerija (iš Užsieniečių registro);

11.2.4. Informatikos ir ryšių departamentas prie Lietuvos Respublikos vidaus reikalų ministerijos (iš Įtariamų, kaltinamų ir teistų asmenų žinybinio registro);

11.2.5. Informacinės visuomenės plėtros komitetas prie Susisiekimo ministerijos (iš Viešojo administravimo informacinių sistemų interoperabilumo sistemos VAIISIS – asmens duomenys ir valstybės rinkliavų mokėjimo už Inspekcijos suteiktas paslaugas duomenys);

11.2.6. Valstybinė mokesčių inspekcija prie Lietuvos Respublikos finansų ministerijos (iš Valstybinės mokesčių inspekcijos prie Lietuvos Respublikos finansų ministerijos mokesčių apskaitos informacinės sistemos MOKA).

11.3. VGI IS duomenų gavėjai – fiziniai ir juridiniai asmenys, kurie naudoja VGI IS siekdami gauti Inspekcijos teikiamas administracines paslaugas. VGI IS duomenų gavėjai asmens duomenų iš VGI IS negauna, tačiau gauna kitus su Inspekcijos teikiamomis paslaugomis susijusius duomenis, išvardytus šių nuostatų 17.2.2, 17.3.2, 17.4.2, 17.5.2, 17.5.4, 17.5.6, 17.6.2, 17.7, 17.8 punktuose.

12. VGI IS valdytojas ir tvarkytojas yra Inspekcija.

13. VGI IS valdytojas atlieka šias funkcijas:

13.1. rengia ir pagal kompetenciją priima teisės aktus, susijusius su VGI IS tvarkymu;

13.2. valdo VGI IS, kurioje kaupiami, atnaujinami ir saugomi VGI IS duomenys;

13.3. vykdo viešuosius pirkimus, susijusius su VGI IS plėtra ir palaikymu;

13.4. priima sprendimus, reikalingus VGI IS tvarkymui užtikrinti;

13.5. organizuoja VGI IS saugos atitikties vertinimą, kurio turinys pateiktas VGI IS duomenų saugos nuostatuose;

13.6. koordinuoja VGI IS naudotojų, VGI IS administratorių ir VGI IS sisteminių administratorių darbą;

13.7. organizuoja VGI IS naudotojų, VGI IS administratorių ir VGI IS sisteminių administratorių mokymus;

13.8. vykdo kitas Lietuvos Respublikos įstatymų ir kitų teisės aktų numatytas funkcijas.

14. VGI IS tvarkytojas atlieka šias funkcijas:

14.1. užtikrina VGI IS techninės ir programinės įrangos įdiegimą, funkcionavimą, atnaujinimą ir plėtrą;

14.2. inicijuoja ir koordinuoja VGI IS duomenų tvarkymą;

14.3. užtikrina VGI IS duomenų saugą;

14.4. analizuoja teisines, technines, technologines, metodologines ir organizacines VGI IS tvarkymo problemas ir praneša VGI IS valdytojui;

15. VGI IS naudotojai sistemą naudoja jiems priskirtoms funkcijoms atlikti ir jiems suteiktų teisių ribose.

IV. VGI IS INFORMACINĖ STRUKTŪRA

16. VGI IS duomenys yra saugomi ir tvarkomi VGI IS loginėse duomenų bazėse:

16.1. Paslaugų gavėjų, fizinių ir juridinių asmenų, kurių registracija vykdoma tiesiogiai bendraujant su asmeniu arba gavus registracinę naujo VGI IS naudotojo elektroninę paraišką elektroninėmis priemonėmis, loginė duomenų bazė;

16.2. valstybės rinkliavų mokėjimų už Inspekcijos suteiktas paslaugas loginė duomenų bazė;

16.3. asmenų egzaminavimo loginė duomenų bazė;

16.4. leidimų išdavimo ir keitimo prašymų ir susijusių dokumentų prašymų loginė duomenų bazė;

16.5. geležinkelių transporto eismo įvykių, riktų ir katastrofų bei jų tyrimų loginė duomenų bazė;

16.6. geležinkelių transporto eismo saugos valdymo sistemų pripažinimo tinkamomis naudoti loginė duomenų bazė;

16.7. geležinkelių transporto eismo saugos statistinių duomenų loginė duomenų bazė;

16.8. elektroninių paslaugų teikimo stebėsenos loginė duomenų bazė.

17. VGI IS aplinkoje tvarkomi šie duomenys:

17.1. Paslaugų gavėjų asmens duomenys (fizinių asmenų registracija vykdoma tiesiogiai bendraujant su asmeniu arba gavus registracinę naujo VGI IS naudotojo elektroninę paraišką elektroninėmis priemonėmis):

17.1.1. asmens kodas (Lietuvos Respublikoje registruotų asmenų);

17.1.2. gimimo data (Lietuvos Respublikoje neregistruotų asmenų);

17.1.3. vardas, pavardė;

17.1.4. asmens tapatybės dokumento tipas ir valstybės, kurioje jis išduotas, pavadinimas;

17.1.5. asmens tapatybės dokumento numeris;

17.1.6. gyvenamoji vieta, jei išvyko ar nuolat gyvena užsienyje – valstybė, jeigu neturi gyvenamosios vietos – savivaldybė, kurioje gyvena;

17.1.7. požymis apie tai, ar Lietuvos Respublikos teritorijoje yra atliekama/neatliekama paslaugų gavėjo paieška pagal Europos Sąjungos valstybės narės išduotą Europos arešto orderį;

17.2. valstybės rinkliavų mokėjimo už Inspekcijos suteiktas paslaugas duomenys:

17.2.1. valstybės rinkliavų mokėjimo už Inspekcijos suteiktas paslaugas asmens duomenys:

17.2.1.1. už Inspekcijos suteiktas paslaugas valstybės rinkliavą mokėjusio fizinio asmens vardas ir pavardė;

17.2.1.2. už Inspekcijos suteiktas paslaugas valstybės rinkliavą mokėjusio fizinio asmens kodas;

17.2.2. valstybės rinkliavų mokėjimo už Inspekcijos suteiktas paslaugas bendrieji duomenys:

17.2.2.1. mokėjimo data ir laikas;

17.2.2.2. kiti techniniai duomenys, reikalingi valstybės rinkliavos mokėjimui už Inspekcijos suteiktas paslaugas;

17.3. asmenų egzaminavimo duomenys:

17.3.1. asmenų egzaminavimo asmens duomenys:

17.3.1.1. egzaminuojamo asmens vardas (vardai), pavardė (pavardės), asmens kodas, adresas;

17.3.1.2. asmenį egzamino metu prižiūrėjusio Inspekcijos darbuotojo vardas, pavardė, valstybės tarnautojo ar darbuotojo pažymėjimo numeris;

17.3.2. asmenų egzaminavimo bendrieji duomenys:

17.3.2.1. egzamino unikalus kodas;

17.3.2.2. egzamino pavadiniams;

17.3.2.3. egzamino tipo unikalus kodas;

17.3.2.4. egzamino testo klausimai;

17.3.2.5. egzamino testo galimi atsakymai;

17.3.2.6. egzamino testo teisingi atsakymai;

17.3.2.7. egzaminą laikiusio asmens atsakymai;

17.3.2.8. egzamino įvertinimas;

17.3.2.9. egzamino laikymo kartų skaičius;

17.3.2.10. egzamino laikymo data;

17.3.2.11. egzamino laikymo pradžios ir pabaigos laikas;

17.4. leidimų išdavimo ir keitimo prašymų ir susijusių dokumentų duomenys:

17.4.1. leidimų išdavimo ir keitimo prašymų ir susijusių dokumentų asmens duomenys:

17.4.1.1. leidimo savininko asmens kodas:

17.4.1.2. leidimo savininko vardas (vardai);

17.4.1.3. leidimo savininko pavardė (pavardės, jeigu leidimas išduotas/ išduodamas fiziniam asmeniui);

17.4.1.4. leidimo savininko gimimo data (jeigu leidimas išduotas/ išduodamas fiziniam asmeniui);

17.4.1.5. leidimo savininko pilietybė (jeigu leidimas išduotas/ išduodamas fiziniam asmeniui);

17.4.1.6. leidimo savininko telefono ryšio numeris;

17.4.1.7. leidimo savininko el. pašto adresas;

17.4.2. leidimų išdavimo ir keitimo prašymų ir susijusių dokumentų bendrieji duomenys:

17.4.2.1. leidimo identifikavimo kodas;

17.4.2.2. leidimo įregistravimo data;

17.4.2.3. duomenys apie leidimo išregistravimą;

17.4.2.4. duomenys apie leidimo duomenų įrašymus;

17.4.2.5. duomenys apie leidimo duomenų keitimus;

17.4.2.6. duomenys apie leidimo pametimo, vagystės, sunaikinimo atvejus;

17.4.2.7. duomenys apie pagrindinius reikalavimus, taikomus išduodant leidimą, ir reguliariai atliekamų leidimų periodinių patikrinimų rezultatus:

17.4.2.8. duomenys apie sveikatos tikrinimo rezultatus (jeigu leidimas išduotas/ išduodamas fiziniam asmeniui, pavyzdžiui, išvada dėl tinkamumo dirbti traukinio mašinistų, pirmojo sveikatos tikrinimo data);

17.4.2.9. duomenys apie vėlesnius sveikatos tikrinimus (jeigu leidimas išduotas/ išduodamas fiziniam asmeniui, pavyzdžiui, tikrinimų datos, tikrinimų išvados, kito oficialiai numatyto tikrinimo data);

17.4.2.10. papildomi duomenys apie sveikatos tikrinimus (jeigu leidimas išduotas/ išduodamas fiziniam asmeniui, pavyzdžiui, periodinio sveikatos tikrinimo tvarkaraštis, gydytojo paskirto sveikatos tikrinimo tvarkaraštis, neeilinių sveikatos tikrinimų informacija apie fizinių asmenų, turinčių leidimą, sveikatos būklę, apribojimų kodų pasikeitimai);

17.4.2.11. duomenys apie profesinį psichologinį vertinimą (jeigu leidimas išduotas/ išduodamas fiziniam asmeniui, pavyzdžiui, profesinio psichologinio vertinimo išvada, profesinio psichologinio vertinimo data, vėlesnių profesinių psichologinių vertinimų datos, vėlesnių profesinių psichologinių vertinimų išvados);

17.4.2.12. duomenys apie egzaminus (testus) (pavyzdžiui, laikyto egzamino išvada (rezultatai), traukinio mašinisto egzamino data);

17.4.2.13. duomenys apie leidimo savininkui mokymo centro išduotą pažymą apie išklausytus mokymus.

17.5. geležinkelių transporto eismo įvykių, riktų ir katastrofų bei jų tyrimų duomenys:

17.5.1. pirminio pranešimo apie eismo įvykį, katastrofą ar riktą asmens duomenys:

17.5.1.1. geležinkelių transporto eismo įvykio, katastrofos ar rikto metu sužalotų asmenų vardai, pavardės, amžius, lytis;

17.5.1.2. geležinkelių transporto eismo įvykio, katastrofos ar rikto metu žuvusių asmenų vardai, pavardės, amžius, lytis;

17.5.1.3. su geležinkelių transporto eismo įvykiu, katastrofa ar riktu susijusio traukinio mašinisto vardas, pavardė, mobilusis telefonas;

17.5.1.4. atsakingo asmens už pranešimą apie geležinkelių transporto eismo įvykį, katastrofą ar riktą vardas, pavardė, mobilusis telefonas;

17.5.2. pirminio pranešimo apie geležinkelių transporto eismo įvykį, katastrofą ar riktą bendrieji duomenys:

17.5.2.1. eismo įvykio, katastrofos ar rikto data ir laikas (val., min.);

17.5.2.2. eismo įvykio, katastrofos ar rikto vieta (stotis, tarpstotis, km, pk., privažiuojamasis kelias);

17.5.2.3. geležinkelio įmonė (vežėjas);

17.5.2.4. geležinkelių infrastruktūros valdytojas;

17.5.2.5. su geležinkelių transporto eismo įvykiu, katastrofa ar riktu susijęs manevrinis sąstatas ar traukinys (Nr. ir rūšis);

17.5.2.6. su geležinkelių transporto eismo įvykiu, katastrofa ar riktu susijusio manevrinio sąstato ar traukinio vagonų skaičius, iš jų su pavojingais kroviniais;

17.5.2.7. su geležinkelių transporto eismo įvykiu, katastrofa ar riktu susijęs traukos riedmuo (Nr., serija ir tipas);

17.5.2.8. dėl geležinkelių transporto eismo įvykio, katastrofos ar rikto užlaikyti traukiniai (skaičius, numeriai, rūšys ir užlaikymo trukmė);

17.5.2.9. geležinkelių transporto eismo įvykio, katastrofos ar rikto trumpas aprašymas;

17.5.3. geležinkelių transporto eismo įvykio, katastrofos, rikto akto asmens duomenys:

17.5.3.1. asmenų, dalyvavusių surašant geležinkelio transporto eismo įvykio katastrofos ar rikto aktą, pareigos, vardai, pavardės;

17.5.3.2. dėl geležinkelio transporto eismo įvykio katastrofos ar rikto sužeistų žmonių lytis, amžius, vardai, pavardės;

17.5.3.3. dėl geležinkelio transporto eismo įvykio katastrofos ar rikto žuvusių asmenų lytis, amžius, vardai, pavardės;

17.5.4. geležinkelių transporto eismo įvykio, katastrofos, rikto akto bendrieji duomenys:

17.5.4.1. geležinkelio transporto eismo įvykio katastrofos ar rikto akto surašymo data;

17.5.4.2. geležinkelio transporto eismo įvykio katastrofos ar rikto akto numeris;

17.5.4.3. geležinkelio transporto eismo įvykio katastrofos ar rikto akto surašymo vieta;

17.5.4.4. dėl geležinkelio transporto eismo įvykio katastrofos ar rikto sužeistų ir žuvusių asmenų blaivumas;

17.5.4.5. geležinkelio transporto eismo įvykio katastrofos ar rikto bendrieji duomenys (įvykio data ir laikas; vietovė; meteorologinės sąlygos eismo įvykio, katastrofos ar rikto metu; duomenys apie geležinkelio įmonę (vežėją); geležinkelių infrastruktūros valdytojo duomenys; duomenys apie traukos riedmenų, dalyvavusių eismo įvykyje, katastrofoje ar rikte, valdymo brigadą; geležinkelių riedmenys, dalyvavę eismo įvykyje, katastrofoje ar rikte; trumpas eismo įvykio, katastrofos ar rikto aprašymas; kiti duomenys);

17.5.4.6. geležinkelio transporto eismo įvykio, katastrofos ar rikto padariniai (sugadinta geležinkelių riedmenų; sugadinta geležinkelių infrastruktūra; eismo pertrauka; patirti materialiniai nuostoliai, litais);

17.5.4.7. geležinkelio transporto eismo įvykio, katastrofos ar rikto apžiūros rezultatai ir įvertinimas;

17.5.4.8. geležinkelio transporto eismo įvykio, katastrofos ar rikto išvados, nuomonės ir versijos;

17.5.5. administracinių teisės aktų pažeidimų protokolų ir nutarimų asmens duomenys:

17.5.5.1. administracinį teisės akto pažeidimo protokolą surašiusio pareigūno pareigos;

17.5.5.2. pažeidimą padariusio asmens vardas, pavardė, asmens kodas;

17.5.5.3. pažeidimą padariusio asmens gyvenamoji vieta: apskritis, miestas, savivaldybė, miestelis arba kaimas, gatvė, namas, butas, telefonas;

17.5.5.4. pažeidimą padariusio asmens darbovietė, pareigos, darbovietės adresas, telefonas;

17.5.6. administracinių teisės aktų pažeidimų protokolų ir nutarimų bendrieji duomenys:

17.5.6.1. įstaigos surašiusios administracinį teisės akto pažeidimo protokolą pavadinimas;

17.5.6.2. administracinio teisės akto pažeidimo protokolo surašymo data ir laikas;

17.5.6.3. administracinio teisės akto pažeidimo protokolo surašymo vieta;

17.5.6.4. administracinio teisės akto pažeidimo protokolo registracijos numeris;

17.5.6.5. administracinio teisės akto pažeidimo protokolo numeris;

17.5.6.6. administracinio teisės akto pažeidimo esmė;

17.5.6.7. administracinio teisės akto pažeidimo bylos nagrinėjimo data;

17.5.6.8. administracinio teisės akto pažeidimui išaiškinti panaudotos techninės priemonės;

17.5.6.9. administracinio teisės akto pažeidimo tikrinimo rezultatas;

17.5.6.10. pažeidėjo sutikimas (nesutikimas) su administracinio teisės akto pažeidimo tikrinimo rezultatu;

17.5.6.11. administracinio teisės akto pažeidimo tikrinimo metu paimti daiktai ir dokumentai;

17.5.6.12. asmens, traukiamo administracinėn atsakomybėn, paaiškinimas;

17.6. geležinkelių transporto eismo saugos valdymo sistemų pripažinimo tinkamomis naudoti duomenys:

17.6.1. prašymo pripažinti geležinkelių transporto eismo saugos valdymo sistemos tinkama naudoti ir susijusių dokumentų asmens duomenys:

17.6.1.1. prašymo pripažinti geležinkelių transporto eismo saugos valdymo sistemos tinkama naudoti paraiškos kontaktinio asmens duomenys: vardas ir pavardė, išsamus pašto adresas (gatvė, pašto kodas, miestas, šalis), telefono numeris, faksas, el. pašto adresas;

17.6.2. prašymo pripažinti geležinkelių transporto eismo saugos valdymo sistemos tinkama naudoti ir susijusių dokumentų bendrieji duomenys:

17.6.2.1. saugos institucija, kuriai teikiamas prašymas;

17.6.2.2. išsamus pašto adresas (gatvė, pašto kodas, miestas, šalis);

17.6.2.3. paraiškos duomenys A ir B dalies sertifikatui gauti;

17.6.2.4. informacija apie turimus pareiškėjo saugos sertifikatus;

17.6.2.5. pareiškėjo informacija (juridinis pavadinimas, geležinkelio įmonės pavadinimas, akronimas, išsamus pašto adresas (gatvė, pašto kodas, miestas, šalis), telefono numeris, faksas, el. pašto adresas, tinklavietė, nacionalinis registracijos numeris, PVM. Nr., kita informacija);

17.6.2.6. prašymo pripažinti geležinkelių transporto eismo saugos valdymo sistemos tinkama naudoti paraiškos vidaus identifikavimo numeris;

17.6.2.7. prašymo pripažinti geležinkelių transporto eismo saugos valdymo sistemos tinkama naudoti pateikimo data;

17.6.2.8. prašymo pripažinti geležinkelių transporto eismo saugos valdymo sistemos tinkama naudoti paraiškos gavimo data;

17.7. geležinkelių transporto eismo saugos statistiniai duomenys:

17.7.1. bendrųjų eismo saugos rodiklių duomenys;

17.7.2. geležinkelio eismo įvykių statistinių metinių ataskaitų ir tarptautinių krovinių ir keleivių vežimo geležinkelių transportu duomenys;

17.8. elektroninių paslaugų teikimo stebėsenos duomenys:

17.8.1. duomenų užklausimo laikas;

17.8.2. duomenų perdavimo laikas;

17.8.3. elektroninės paslaugos suteikimo laikas;

17.8.4. kiti techniniai duomenys elektroninių paslaugų teikimo stebėsenai atlikti.

18. Duomenų srautai ir duomenų gavimo tikslai tarp VGI IS ir kitų informacinių sistemų bei valstybės ir žinybinių registrų yra pateikti lentelėje:

Nr.	Tvarkomi duomenys	Pastabos, duomenų gavimo tikslas	Duomenys, gaunami iš	Duomenys, perduodami į
18.1.	Fizinio asmens duomenys: 1. vardas (vardai); 2. pavardė (pavardės); 3. gimimo data; 4. gyvenamoji vieta, atvykimo į gyvenamąją vietą data; jeigu asmuo išvyksta gyventi į užsienį, – išvykimo vieta (valstybė) ir išvykimo data, jeigu nuolat gyvena užsienyje, – valstybė; jeigu neturi gyvenamosios vietos, – savivaldybė, kurioje gyvena; 5. tapatybės dokumento tipas; 6. tapatybės dokumento numeris	Fizinio asmens duomenims patikrinti ir/ ar tapatybei nustatyti	Lietuvos Respublikos gyventojų registras	VGI IS
18.2.	Juridinio asmens duomenys: 1. pavadinimas; 2. teisinė forma; 3. buveinės adresas	Juridinio asmens duomenims patikrinti	Juridinių asmenų registras	VGI IS
18.3.	Užsieniečių duomenys: 1. vardas (vardai); 2. pavardė (pavardės); 3. gimimo data (metai, mėnuo, diena); 4. pilietybė (pilietybės); 5. gyvenamoji vieta, atvykimo į gyvenamąją vietą data; jeigu užsienietis išvyksta gyventi į užsienį, išvykimo vieta (valstybė) ir išvykimo data; 6. tapatybės dokumento tipas ir valstybės, kurioje jis išduotas, pavadinimas; 7. tapatybės dokumento numeris. Užsieniečio prašymo išduoti leidimą gyventi Lietuvos Respublikoje pateikimo data, sprendimo išduoti užsieniečiui leidimą gyventi Lietuvos Respublikoje (arba neišduoti jo) priėmimo data ir pagrindas, leidimo gyventi išdavimo data ir numeris	Užsieniečių duomenų patikrinimui	Užsieniečių registras	VGI IS
18.4.	Duomenys apie sumokėtą valstybės rinkliavą: 1. vykdymo sėkmės enumeratorius; 2. klaidos kodas ir pranešimas; 3. unikalus užklausos identifikatorius pagal VGI IS naudotoją; 4. operacijos banke data; 5. asmens, už kurį sumokėta valstybės rinkliava, kodas ir pavadinimas; 6. asmens, kuris sumokėjo valstybės rinkliavą, kodas ir pavadinimas; 7. įmokos kodas; 8. įmokos pavadinimas; 9. savivaldybės kodas; 10. savivaldybės pavadinimas; 11. suma, nurodyta mokėjimo dokumente; 12. valiutos kodas, parodantis kokia valiuta yra suma; 13. informacijos data ir laikas VMI duomenų bazėje; 14. mokėjimo dokumento numeris; 15. mokėjimo dokumento data; 16. mokėjimo paskirtis	Valstybės rinkliavos mokėjimo fakto už Inspekcijos suteiktas paslaugas patikrinimui	Valstybinės mokesčių inspekcijos prie Lietuvos Respublikos finansų ministerijos mokesčių apskaitos informacinės sistemos MOKA	VGI IS
18.5.	Duomenų apie Lietuvos teritorijoje atliekamą/ neatliekamą Inspekcijos paslaugų gavėjo, asmens, paiešką pagal Europos Sąjungos valstybės narės išduotą Europos arešto orderį: 1. vardas ir pavardė; 2. informacija apie tai, ar Lietuvos teritorijoje yra atliekama/ neatliekama Inspekcijos paslaugų gavėjo, asmens, paieška pagal Europos Sąjungos valstybės narės išduotą Europos arešto orderį	Patikrinti, ar Lietuvos teritorijoje yra atliekama/ neatliekama Inspekcijos paslaugų gavėjo, asmens, paieška pagal Europos Sąjungos valstybės narės išduotą Europos arešto orderį arba ar Inspekcijos paslaugų gavėjas, asmuo, yra/ nėra teistas	Įtariamų, kaltinamų ir teistų asmenų žinybinis registras	VGI IS
18.6.	VGI IS naudotoją identifikuojantys duomenys: 1. fizinio asmens vardas ir pavardė; 2. fizinio asmens kodas; 3. juridinio asmens pavadinimas; 4. juridinio asmens kodas	Autentifikuoti Inspekcijos darbuotojus ir Inspekcijos teikiamų el. paslaugų gavėjus	Viešojo administravimo informacinių sistemų interoperabilumo sistema	VGI IS
18.7.	Su mokėjimais už Inspekcijos suteiktas paslaugas susiję duomenys: 1. fizinio asmens vardas ir pavardė; 2. fizinio asmens kodas; 3. juridinio asmens pavadinimas; 4. juridinio asmens kodas; 5. mokėjimo data ir laikas; 6. kiti techniniai duomenys, reikalingi apmokėjimui už Inspekcijos suteiktas paslaugas atlikti	Suteikti galimybę apmokėti valstybines rinkliavas už Inspekcijos suteiktas paslaugas	Viešojo administravimo informacinių sistemų interoperabilumo sistema	VGI IS

V. VGI IS FUNKCINĖ STRUKTŪRA

19. VGI IS sudaro šie funkciniai moduliai:

19.1. asmenų egzaminavimo ir pažymėjimų išdavimo funkcinis modulis, skirtas fiziniams asmenims gauti administracines paslaugas, susijusias su asmenų egzaminavimu ir pažymėjimų išdavimu, elektroniniu būdu:

19.1.1. priemonės prašymų ir susijusių dokumentų pateikimui;

19.1.2. priemonės egzaminavimų vykdymui ir pažymėjimų išdavimui:

19.1.2.1. darbuotojų, kurių darbas susijęs su geležinkelių transporto eismu, egzaminavimas ir pažymėjimų išdavimas;

19.1.2.2. krovinių krovimo ir tvirtinimo vagonuose krovos darbų vadovų egzaminavimas ir pažymėjimų išdavimas;

19.1.2.3. pavojingų krovinių vežimo geležinkelių transportu saugos specialistų egzaminavimas ir pažymėjimų išdavimas;

19.1.2.4. mokytojų, mokančių pavojingų krovinių vežimo geležinkelių transportu saugos specialistus, egzaminavimas ir pažymėjimų išdavimas;

19.1.2.5. traukinio mašinistų egzaminavimas ir pažymėjimų išdavimas;

19.1.3. priemonės pažymėjimų dublikatų išdavimui;

19.2. leidimų išdavimo funkcinis modulis, skirtas fiziniams ir juridiniams asmenims elektroniniu būdu gauti administracines paslaugas, susijusias su leidimų išdavimu ir prašymų Leidimams ir kitiems susijusiems dokumentams dėl Leidimų išdavimo teikimu;

19.3. informavimo apie geležinkelių transporto eismo įvykius, riktus ir katastrofas funkcinis modulis, skirtas juridiniams ir fiziniams asmenims gauti administracines paslaugas, susijusias su geležinkelių transporto eismo įvykių registravimu ir tyrimu, elektroniniu būdu:

19.3.1.1. priemonės elektroniniu būdu teikti pranešimus apie geležinkelių transporto eismo įvykius, riktus ir katastrofas;

19.3.1.2. priemonės su geležinkelių transporto eismo įvykiu susijusiems asmenims stebėti Inspekcijos atliekamų geležinkelių transporto eismo įvykių tyrimo procesą elektroniniu būdu;

19.3.1.3. priemonės elektroniniu būdu teikti informaciją, susijusią su geležinkelių transporto eismo įvykiais;

19.4. geležinkelių transporto eismo saugos valdymo sistemų pripažinimo tinkamomis naudoti funkcinis modulis, skirtas juridiniams ir fiziniams asmenims gauti administracines paslaugas, susijusias su geležinkelių transporto eismo saugos valdymo sistemų pripažinimu tinkamomis naudoti, elektroniniu būdu:

19.4.1. priemonės fiziniams ir juridiniams asmenims elektroniniu būdu teikti prašymus dėl paslaugų, susijusių su geležinkelių transporto eismo saugos valdymo sistemų pripažinimu tinkamomis naudoti;

19.4.2. priemonės Inspekcijai formuoti komisijas geležinkelių transporto eismo saugos valdymo sistemų pripažinimui tinkamomis naudoti, pagal tam tikrų kompetencijų poreikį;

19.4.3. priemonės stebėti geležinkelių transporto eismo saugos valdymo sistemų pripažinimui tinkamomis naudoti proceso būklę elektroniniu būdu;

19.4.4. priemonės gauti informaciją, susijusią su geležinkelių transporto eismo saugos valdymo sistemų pripažinimui tinkamomis naudoti, elektroniniu būdu;

19.5. statistinių duomenų bei kitos informacijos pateikimo funkcinis modulis, skirtas paslaugų gavėjams teikti statistinę bei kitą informaciją, susijusią su geležinkelių transporto eismo sauga;

19.5.1. priemonės statistinės ir kitos visuomenei aktualios informacijos atvaizdavimui Inspekcijos interneto svetainėje;

19.5.2. priemonės geležinkelių transporto eismo saugos ataskaitų formavimui elektroniniu būdu;

19.6. įmonės kortelės pateikimo funkcinis modulis, skirtas įmonėms, kurių veikla susijusi su geležinkelių transportu, gauti informaciją, kurią Inspekcija kaupia apie juos VGI IS ir Inspekcijos tvarkomuose registruose:

19.6.1. priemonės personalizuotos informacijos pateikimui Inspekcijos interneto svetainėje;

19.7. integracijos funkcinis modulis atsakingas už:

19.7.1. duomenų apsikeitimą per VAIISIS su:

19.7.1.1. Juridinių asmenų registru;

19.7.1.2. Lietuvos Respublikos gyventojų registru;

19.7.1.3. Užsieniečių registru;

19.7.1.4. Valstybinės mokesčių inspekcijos prie Lietuvos Respublikos finansų ministerijos mokesčių apskaitos informacine sistema MOKA;

19.7.1.5. Įtariamų kaltinamų ir teistų asmenų žinybiniu registru;

19.7.2. autentifikacijos funkcinis modulis atsakingas už:

19.7.2.1. Inspekcijos darbuotojų autentikavimą;

19.7.2.2. paslaugų gavėjų autentikavimas VAIISIS tapatybės nustatymo priemonėmis;

19.8. klasifikatorių tvarkymo funkcinis modulis sudarytas iš priemonių, skirtų VGI IS naudojamų klasifikatorių tvarkymui;

19.9. Inspekcijos portalo modulis, į kurį įeina:

19.9.1. informacijos pateikimo funkcinis modulis;

19.9.2. įmonės kortelės pateikimo funkcinis modulis;

19.9.3. fizinio asmens kortelės pateikimo funkcinis modulis;

19.9.4. VGI teikiamų administracinių paslaugų iniciavimo ir paslaugų rezultatų pateikimo funkcinis modulis;

19.10. audito ir saugos funkcinis modulis, kuris yra skirtas:

19.10.1. VGI IS naudotojų ir pačios VGI IS atliekamų veiksmų registravimui;

19.10.2. audito įrašų vientisumo, nepakeičiamumo ir išliekamumo tikrinimui ir kontrolei;

19.10.3. audito žurnalo peržiūrai tokią teisę turintiems naudotojams;

19.10.4. nuolat stebimų sistemos komponentų veiklos rodiklių istorijos kaupimui;

19.11. geografinės informacinės sistemos (GIS) funkcinis modulis, kuris yra skirtas:

19.11.1. geležinkelių transporto eismo įvykių, riktų ir katastrofų, infrastruktūros objektų ir statinių atvaizdavimui, kaip pagalbinė priemonė informacijos apie geležinkelių transporto įvykius, bei informacijos apie juos pateikimui VGI IS naudotojams ir paslaugų gavėjams;

19.12. VGI IS administravimo funkcinis modulis, kuris yra skirtas:

19.12.1. administruoti VGI IS naudotojus;

19.12.2. administruoti VGI IS naudojamus klasifikatorius, duomenų katalogus ir jų tvarkymo parametrus;

19.12.3. nustatyti VGI IS parametrus ir elektroninių paslaugų teikimo proceso parametrus;

19.12.4. nustatyti kitus VGI IS funkciniams moduliams taikomus parametrus.

VI. VGI IS KAUPIAMŲ DUOMENŲ ŠALTINIAI

20. VGI IS duomenų šaltiniai, kurių duomenys pateikti 16–17 punktuose, yra:

20.1. fiziniai asmenys, kurie naudojasi Inspekcijos teikiamomis administracinėmis paslaugomis;

20.2. juridiniai asmenys (geležinkelių įmonės (vežėjai), geležinkelių infrastruktūros valdytojai, įmonės, atliekančios geležinkelių riedmenų techninę priežiūrą ir remontą, bei kiti asmenys, kurių veikla susijusi su geležinkelių transportu), kurie naudojasi Inspekcijos teikiamomis administracinėmis paslaugomis.

VII. VGI IS DUOMENŲ SAUGA

21. VGI IS valdytojas organizuoja ir užtikrina VGI IS asmens duomenų saugą vadovaudamasis Bendraisiais reikalavimais organizacinėms ir techninėms duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71 (1.12) (Žin., 2008, Nr. 135-5298) ir Valstybės institucijų ir įstaigų informacinių sistemų elektroninės informacijos techniniais saugos reikalavimais, patvirtintais Lietuvos Respublikos vidaus reikalų ministro 2008 m. spalio 27 d. įsakymu Nr. 1V-384 (Žin.. 2008, Nr. 127-4866), ir VGI IS duomenų saugos nuostatais bei imasi visų priemonių, kurios išvardintos minėtuose dokumentuose, VGI IS duomenų saugai užtikrinti, siekdamas šių tikslų:

21.1. neleisti neįgaliotiems asmenims prieiti prie VGI IS duomenų tvarkymui naudojamos duomenų apdorojimo įrangos (prieigos prie įrangos kontrolė);

21.2. apriboti neleistiną duomenų įvedimą į VGI IS, VGI IS duomenų keitimui, ištrynimui, peržiūrai ar kitam tvarkymui (duomenų tvarkymo kontrolė);

21.3. neleisti neįgaliotiems asmenims naudotis VGI IS programine įranga (naudotojų kontrolė);

21.4. užtikrinti, kad asmenys, įgalioti naudotis VGI IS programine įranga, galėtų prieiti tik prie tų duomenų, kuriuos apima jų prieigos leidimas (prieigos prie duomenų kontrolė);

21.5. užtikrinti, kad VGI IS duomenų užklausos būtų registruojamos (duomenų naudojimo kontrolė);

21.6. užtikrinti galimybę nustatyti, kas ir kada įvedė duomenis į VGI IS (duomenų įvedimo kontrolė);

21.7. kitų Europos Sąjungos ir Lietuvos Respublikos teisės aktuose numatytų tikslų.

22. VGI IS duomenų valdytojo, duomenų tvarkytojo ir jų atstovų darbuotojai, kurie tvarko asmens duomenis, privalo saugoti asmens duomenų paslaptį, jeigu šie asmens duomenys neskirti skelbti viešai. Ši pareiga galioja pasitraukus iš valstybės tarnybos, perėjus dirbti į kitas pareigas arba pasibaigus darbo ar sutartiniams santykiams.

23. VGI IS asmens duomenys saugomi:

23.1. asmenų egzaminavimo asmens duomenys – ne ilgiau nei dešimt metų arba tiek, kiek to reikalauja asmens duomenų saugojimo tikslai;

23.2. leidimų išdavimo ir keitimo prašymų ir susijusių dokumentų duomenys – ne ilgiau nei dešimt metų arba tiek, kiek to reikalauja asmens duomenų saugojimo tikslai;

23.3. leidimų duomenys – nuolat;

23.4. geležinkelių transporto eismo įvykių, riktų ir katastrofų bei jų tyrimų duomenys – ne ilgiau nei penkerius metus arba tiek, kiek to reikalauja asmens duomenų saugojimo tikslai;

23.5. geležinkelių transporto eismo saugos valdymo sistemų pripažinimo tinkamomis naudoti prašymų ir susijusių dokumentų duomenys – ne ilgiau nei dešimt metų arba tiek, kiek to reikalauja asmens duomenų saugojimo tikslai;

23.6. geležinkelių transporto eismo saugos valdymo sistemų pripažinimo tinkamomis naudoti sertifikatų duomenys – nuolat;

23.7. administracinių teisės aktų pažeidimo protokolų duomenys – ne ilgiau nei penkerius metus arba tiek, kiek to reikalauja asmens duomenų saugojimo tikslai;

23.8. dokumentų ekspertų komisijos posėdžių duomenys – nuolat;

23.9. valstybės rinkliavų už teikiamas administracines paslaugos duomenys – ne ilgiau nei dešimt metų arba tiek, kiek to reikalauja asmens duomenų saugojimo tikslai.

24. Nebereikalingi asmens duomenys, atsižvelgiant į jų tvarkymo tikslus, yra sunaikinami, išskyrus tuos, kurie įstatymų nustatytais atvejais turi būti perduoti valstybės archyvams;

24.1. kiekvienas duomenų subjektas turi teisę kreiptis į VGI IS valdytoją siekdamas susipažinti su savo asmens duomenimis, tvarkomais VGI IS. Duomenų subjekto prašymu tokie duomenys turi būti pateikiami elektroninėmis priemonėmis;

24.2. jei duomenų subjektas, susipažinęs su savo asmens duomenimis, nustato, kad jo asmens duomenys yra neteisingi, neišsamūs, netikslūs ar tvarkomi neteisėtai, ir rašytiniu prašymu kreipiasi į VGI IS valdytoją, VGI IS valdytojas privalo nedelsdamas patikrinti asmens duomenis, ištaisyti neteisingus, netikslius, papildyti neišsamius asmens duomenis ar sustabdyti tokių asmens duomenų tvarkymo veiksmus, išskyrus saugojimą, o nustatęs, kad duomenų subjekto asmens duomenys tvarkomi neteisėtai, VGI IS valdytojas nedelsdamas privalo sunaikinti neteisėtai tvarkomus asmens duomenis ar sustabdyti tokių asmens duomenų tvarkymo veiksmus, išskyrus saugojimą;

24.3. VGI IS valdytojas privalo nedelsdamas informuoti:

24.3.1. duomenų subjektą apie jo prašymu ištaisytus ar sunaikintus asmens duomenis, sustabdytus asmens duomenų tvarkymo veiksmus;

24.3.2. duomenų gavėjus (kuriems buvo perduoti neteisingi, netikslūs, neišsamūs duomenys) apie duomenų subjekto prašymu ištaisytus ar sunaikintus asmens duomenis, sustabdytus asmens duomenų tvarkymo veiksmus, išskyrus atvejus, kai pateikti tokią informaciją būtų neįmanoma arba pernelyg sunku.

25. VGI IS duomenų saugą reglamentuoja VGI IS valdytojo patvirtinti VGI IS duomenų saugos nuostatai ir kiti saugos dokumentai, kurie rengiami, derinami ir tvirtinami Bendrųjų elektroninės informacijos saugos valstybės institucijų ir įstaigų informacinėse sistemose reikalavimų, patvirtintų Lietuvos Respublikos Vyriausybės 1997 m. rugsėjo 4 d. nutarimu Nr. 952 (Žin., 1997, Nr. 83-2075; 2007, Nr. 49-1891), nustatyta tvarka.

26. Už VGI IS duomenų saugą atsako VGI IS valdytojas ir tvarkytojas.

VIII. VGI IS FINANSAVIMAS

27. VGI IS kūrimas finansuojamas Europos Sąjungos struktūrinių fondų ir Lietuvos Respublikos biudžeto lėšomis.

28. VGI IS eksploatacija, palaikymas ir plėtra finansuojama Lietuvos Respublikos valstybės biudžeto ir kitų teisėtų finansinių šaltinių lėšomis.

IX. SISTEMOS MODERNIZAVIMAS IR LIKVIDAVIMAS

29. VGI IS modernizuojama ir likviduojama Lietuvos Respublikos įstatymų ir kitų teisės aktų nustatyta tvarka.

30. Likviduojamos VGI IS duomenys perduodami kitai informacinei sistemai, sunaikinami arba perduodami valstybės archyvams Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka.

_________________